勒人工制品浪，石器数量比较少，主要是斧等打猎工具，也有装饰品。多个是木器搭骨器，其中发现中国最早个木制饰品“木雕鱼”，其他包括木柄骨制个耕田用具耜搭刀铲等切割器具，还有大量纺织工具。勒河姆渡出土之中国境内发现个最早个漆器，俚个陶器制作也有比较高个水平，估计最高烧成温度要1000摄氏度。河姆渡陶器手工制作，非常厚实，呈灰黑色，表面一般打磨，侪有绳纹，或者雕刻植物、动物图案。其他个河姆渡手工艺品，包括粗陶动物搭人偶，还有鸟类图案个木雕搭象牙雕，其中以“双火鸟”纹雕刻最为知名。